ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Φεβρουαρίου 1991 με την οποία επιτρέπεται στη Γερμανία να προβλέπει έναν ελάχιστο αριθμό ζώων στις ετήσιες πριμοδοτήσεις για τη διατήρηση του πληθυσμού των θηλαζουσών αγελάδων ( Το κείμενο στη γερμανική γλώσσα είναι το μόνο αυθεντικό ) ( 91/139/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 1357 /80 του Συμβουλίου της 5ης Ιουνίου 1980 για την καθιέρωση καθεστώτος πριμοδοτήσεως για τη διατήρηση του πληθυσμού των θηλαζουσών αγελάδων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 1 δεύτερο εδάφιο, Εκτιμώντας : ότι, σύμφωνα με το άρθρο 1 δεύτερο εδάφιο του κανονισμού ( ΕΟΚ ) αριθ . 1357/80, μορεί να επιτρέπεται στα κράτη μέλη, για διοικητικούς λόγους, να προβλέπουν ότι οι αιτήσεις πριμοδοτήσεως αφορούν έναν ελάχιστο αριθμό ζώων - ότι, σύμφωνα με το άρθρο 1 παράγραφος 6 του κανονισμού ( ΕΟΚ ) αριθ . 1244/82 της Επιτροπής της 19ης Μαΐου 1982 και τις λεπτομέρειες εφαρμογής του καθεστώτος πριμοδοτήσεως για τη διατήρηση του πληθυσμού των θηλαζουσών αγελάδων ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 2079/90 ( 4 ), η εν λόγω άδεια μπορεί να χορηγείται μόνον εφόσον πληρούνται ορισμένοι όροι - ότι η Γερμανία ζήτησε μια τέτοια άδεια καθορίζοντας έναν ελάχιστο αριθμό τριών ζώων και τηρώντας τους όρους που αναφέρονται στο άρθρο 1 παράγραφος 6 του κανονισμού ( ΕΟΚ ) αριθ . 1244/82 - ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Βοείου Κρέατος, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1 Επιτρέπεται στη Γερμανία ο καθορισμός ενός ελάχιστου αριθμού τριών ζώων ανά αίτηση ειδικής πριμοδοτήσεως που υποβάλλεται από τις 15 Ιουνίου 1991 . Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας . Βρυξέλλες, 28 Φεβρουαρίου 1991 .

[Source: multi_eurlex | Tokens: 1751]